# Lo Chamnhe

Lo Chamnhe (en francés: Le Change) es una comuna d'Occitània, dins la region istorica de Perigòrd, administrada per lo departament de Dordonha e la region de Novela Aquitània, ancianament d'Aquitània. Dempuei lo 1er de genier de 2017, es comuna delegada de la comuna novela de Bassilhac e Aubaròcha, emb Bassilhac, En Bòrn, Eilhac, Milhac d'Aubaròcha e Sent Antòni d'Aubaròcha.

## Geografia
### Perimètre dau territòri

Comunas confrontantas de Lo Chamnhe comuna novela de Bassilhac e Aubaròcha :
| Escoira | Sarlhac d'Eila | Sent Vincenç d'Eila |
| Bassilhac com. nov. de Bassilhac e Aubaròcha | | Cujac com. nov. de Cujac Auvesera Vau d'Ans |
| Eilhac com. nov. de Bassilhac e Aubaròcha | En Bòrn com. nov. de Bassilhac e Aubaròcha | |
Au luec Las Quatre Paròfias, Lo Chamnhe tòca pas Montanhac d'Aubaròcha, mas se'n manca de gaire.

## Toponimia

La prononciacion es [lu’ɕɑ̃$^m$ɲe].
Las fòrmas ancianas son ecclesia deu Chanhere, au segle XIII, Cambium (latinizacion), en 1400, Le Chambge, en francés, au començament dau segle XVI. Lo rapòrt entre lo mot comerciau cambium, occitan chamnhe, e un nom de vilatge es pas aparent, mas lo site de las comunas de Dordonha escriu que pòt representar un ben donat en eschamnhe. Las autras possibilitats son lo nom gallés d'òme *Cambius (Delamarre escriu Cambios), qu'auriá poscut donar *Cambia villa, « lo maine de Cambios », o [emb una dificultat fonetica] lo quite mot gallés *cambo, « corba de riu o flume » (Lo Chamnhe es dins una corba d'Auvesera)$^,$$^,$$^,$. Un nom provesit de l'article es normalament recent (dau segond millenari), çò que menariá a l'occitan chamnhe, mas un nom ancian, pas mai comprés, pòt èsser atirat per un nom de la lenga correnta e, interpretat entau, adoptar posteriorament un article. La question demòra donc duberta.

## Administracion

Lista daus cònsols delegats successius :
| Periòde | Periòde | Identitat | Etiqueta | Qualitat |
| 2020 | 2026 | Céline Prouillac | | |
| genier de 2017 | 2020 | Martin Larre | divèrs mança | retirat |
| Totas las donadas son pas encara conegudas. |||||
Lista daus cònsols successius :
| Periòde | Periòde | Identitat | Etiqueta | Qualitat |
| març de 1989 | decembre de 2016 | Martin Larre | divèrs mança | retirat |
| decembre de 1988 | març de 1989 | Michel Marquet | | adjunt fasent foncion |
| març de 1971 | decembre 1988 (mòrt en foncion) | Jean Rebière | | |
| | 1971 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Savinhac de las Gleisas; es aura dau canton du Haut-Périgord noir (en francés), donc dau Naut Perigòrd Negre.

## Demografia

modificar « persona »  v · d · m 
Evolucion demografica Populacion comunala actuala (2013): 605, totala: 625 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 730 | 422 | 468 | 468 | 682 | 641 | 732 | 733 | 712 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 765 | 745 | 756 | 720 | 721 | 726 | 706 | 708 | 662 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 658 | 629 | 623 | 489 | 540 | 552 | 506 | 514 | 438 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 396 | 381 | 412 | 451 | 516 | 539 | 585 | 592 | 598 607 |
| 2009 | 2010 |
| 603 612 | 599 609 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luecs e monuments

* lo chasteu d'Aubaròcha.

## Veire tanben

* Comunas de Dordonha

## Nòtas

* ↑ https://www.geoportail.gouv.fr/carte
* 1 2 https://web.archive.org/web/20171219231302/http://communes-oc.cg24.fr/cantons/savignac-les-eglises/LE-CHANGE.htm
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 98
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 172
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 98
* Portau de Perigòrd